**ОТЧЕТ**

**на постъпилите заявления за достъп до обществена информация**

**през 2016 г.**

В РЗИ-Плевен има утвърдена процедура за организацията на работата по приложение на Закона за достъп до обществена информация (ЗДОИ), с която се уреждат приемането, регистрирането, разпределянето, разглеждането на заявления и устни запитвания за достъп до обществена информация, изготвянето на решения за отказ или за предоставяне на обществена информация, съгласно разпоредбите на ЗДОИ.

РЗИ-Плевен разполага с официална интернет страница [www.rzi-pleven.com](http://www.rzi-pleven.com), на която се публикува информация, съгласно чл. 14 и чл. 15 от ЗДОИ:

- структура, функции и отговорности на дирекциите и отделите в

инспекцията;

- обновяване на регистрите на обекти с обществено предназначение;

- обновяване на регистъра на лечебните заведения за извънболнична първична и специализирана медицинска/дентална помощ и хосписите;

- контакти със звеното, което приема заявления за предоставяне на достъп до обществена информация (ЗАО);

- описание на услугите;

- вътрешни правила за организация на административното обслужване.

През 2016 г. са постъпили 22 бр. заявления, от които 9 по електронна поща, 1 с лицензиран пощенски оператор и 12 в ЗАО на РЗИ - Плевен.

Заявленията са подадени от:

- граждани – 15 бр.;

- неправителствени организации – 1бр.;

- фирми – 6 бр.

Поисканата информация касае дейността на инспекцията и по своя вид е служебна.

Темите, по които е поискана информацията касаят:

- Контролната дейност на администрацията;

- Медико-статистическа информация в това число предоставяне на статистическа информация за брой легла, преминали пациенти, среден оборот на легла и средна продължителност на престой в заведения за болнична помощ; данни за качеството на питейната вода;

- Инструкция за документооборота в РЗИ-Плевен;

- Мониторингова програма за контрол на питейните води;

- Информация за действащи пречиствателни станции за питейни води и действащи пречиствателни станции за отпадни води;

- Размер на приходите от доброволно платени глоби и санкции от издадени наказателни постановления за нарушения по чл.56,ал. 1 и ал. 2 и чл. 56а от Закона за здравето.

След разглеждане на заявленията:

- на 18 от тях е предоставен свободен достъп в законовия 14-дневен срок;

- на 2 от заявленията е предоставен частичен достъп;

- един заявител е уведомен за липса на обществена информация;

- на едно от заявленията е отказан достъп, тъй като засяга лични данни по смисъла на чл.2, ал. 5 от ЗДОИ.

Този отчет е част от Интегрирана информационна система на държавната администрация - годишен отчет.